ΠΕΡΙΕΧΟΜΕΝΑ
ΑΠΟΦΑΣΕΙΣ
Τροποποίηση σχεδίου πόλης στο Ο.Τ. 1139Α
της συνοικίας Αγίων Ανάργυρων της Δ.Ε. Βόλου
του Ενιαίου Δήμου Βόλου μετά από την υπ’ αρ.
240/2015 απόφαση του Τριμελούς Διοικητικού
Πρωτοδικείου Βόλου.
Τροποποίηση του εγκεκριμένου ρυμοτομικού
σχεδίου πόλεως Καρδίτσας στο Ο.Τ.488 και συγκεκριμένα του πεζοδρόμου που εισέχει στο Ο.Τ.
από την οδό Παπαρηγοπούλου.
ΑΠΟΦΑΣΕΙΣ
Αριθμ. 14
(1)
Τροποποίηση σχεδίου πόλης στο Ο.Τ. 1139Α
της συνοικίας Αγίων Ανάργυρων της Δ.Ε. Βόλου
του Ενιαίου Δήμου Βόλου μετά από την υπ' αρ.
240/2015 απόφαση του Τριμελούς Διοικητικού
Πρωτοδικείου Βόλου.
Ο ΠΕΡΙΦΕΡΕΙΑΡΧΗΣ ΘΕΣΣΑΛΙΑΣ
Έχοντας υπόψη:
1. Τις διατάξεις των αρθρ. 3, 186 και 283 του
ν.3852/2010 «Νέα Αρχιτεκτονική της Αυτοδιοίκησης
κ.λπ. (Καλλικράτης)» (Φ.Ε.Κ. 87Α'/10) όπως τροποποιήθηκαν, συμπληρώθηκαν, αντικαταστάθηκαν, διορθώθηκαν
και ισχύουν ως σήμερα.
2. Το π.δ. 129/2010 (Φ.Ε.Κ. 222/27-12-2012 τ. Α') «Οργανισμός της Περιφέρειας Θεσσαλίας».
3. Τις διατάξεις του ν. δ/τος της 17-07-1923 (Φ.Ε.Κ. 228/
Α/16-8-1923) «περί σχεδίων πόλεων, κωμών και συνοικισμών του Κράτους και οικοδομής αυτών» όπως τροποποι-
ήθηκαν, συμπληρώθηκαν, αντικαταστάθηκαν, διορθώθηκαν και ισχύουν ως σήμερα.
4. Τις διατάξεις του ν. 1337/1983 (Φ.Ε.Κ. 33/Α/
04-03-1983) όπως τροποποιήθηκαν, συμπληρώθηκαν,
αντικαταστάθηκαν, διορθώθηκαν και ισχύουν ως σήμερα.
5. Τις διατάξεις των άρθρων 152 και 154 του π. δ/τος
της 14/27.7.1999, (Φ.Ε.Κ. 580Δ'/1999) «Κώδικας Βασικής
Πολεοδομικής Νομοθεσίας».
6. Τις διατάξεις του άρθρου 29 του ν. 2831/2000
(Φ.Ε.Κ. 140Α'/2000) «Περί τροποποίησης των διατάξεων του ν. 1577/1985 - Γ.Ο.Κ. και άλλες πολεοδομικές δι-
ατάξεις» όπως αντικαταστάθηκαν με το άρθρο 10 του
ν.3044/2002, (Φ.Ε.Κ. 197Α'/2002) περί «Μεταφοράς συντελεστού δομήσεως κ.λπ.»
7. Τις διατάξεις τις παρ. 8 του άρθρου 4 του ν. 2508/1997
όπως τροποποιήθηκαν, συμπληρώθηκαν, αντικαταστάθηκαν, διορθώθηκαν και ισχύουν ως σήμερα.
8. Τις διατάξεις του ν.4067/2012 «Νέος Οικοδομικός
Κανονισμός» (Φ.Ε.Κ. 79/Α/09-04-2012).
9. Τις διατάξεις του ν. 4315/2014 «Πράξεις εισφοράς
σε γη και σε χρήμα - Ρυμοτομικές απαλλοτριώσεις και
άλλες διατάξεις» (Φ.Ε.Κ. 269/24-12-2014).
10. Την Εγκ.-43511/161/55/13-06-1988 (Εγκ. 55/88)
«Οδηγίες και προδιαγραφές για τροποποιήσεις, επεκτάσεις, ρυμοτομικών σχεδίων».
11. Την Εγκ.-18894/6/05-05-2006 (Εγκ. 6/06) «Άσκηση
αρμοδιοτήτων πολεοδομικού-σχεδιασμού».
12. Την Εγκ.-29829/14-06-2012 (Εγκ.10/2012) «Αρμοδιότητες γνωμοδότησης ΣΥ.ΠΟ.Θ.Α. Περιφερειακών
Ενοτήτων/Περιφερειών για θέματα πολεοδομικού σχεδιασμού».
13. Την ένταξη της ιδιοκτησίας στο σχέδιο πόλης με
το από 11-06-1956 β. δ/γμα (Φ.Ε.Κ. 144/Α/23-06-1956).
14. Το χαρακτηρισμό της ιδιοκτησίας ως «Κατοικία»,
σύμφωνα με το Γ.Π.Σ. των Δήμων Βόλου, Ν. Ιωνίας και των
κοινοτήτων Αγριας, Ανακασιάς, Άνω Βόλου, Διμηνίου,
Άλλης Μεριάς και Αγ. Ονούφριου και την αναλυτική περιγραφή των επιτρεπόμενων χρήσεων για τις ιδιοκτησίες
του Τομέα 1, σύμφωνα με την υπ' αρ. 2565/02-05-1996
απόφαση Νομάρχη Μαγνησίας.
15. Την υπ' αρ. Τ.Κ. 706/96 απόφαση Αναθεώρησης
Νομάρχη Μαγνησίας (Φ.Ε.Κ. 524/23-06-1997) για την
Πολ. Ενότητα των συνοικιών Αγ. Αναργύρων και Νεάπολης, σύμφωνα με την οποία το μεγαλύτερο τμήμα του
οικοδομικού τετραγώνου χαρακτηρίστηκε εν μέρει ως
"Χώρος Πρασίνου" και εν μέρει ως "Πεζόδρομος".
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
14 Φεβρουαρίου 2017
ΤΕΥΧΟΣ  A.A.Π.
Αρ. Φύλλου 27
ΤΕΥΧΟΣ ΑΝAΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΑΠ 27/14.02.2017
16. Την υπ' αρ. 10952/08-12-2004 απόφαση Νομάρχη
Μαγνησίας (Φ.Ε.Κ. 1029/24-12-2004), σύμφωνα με την
οποία το μεγαλύτερο τμήμα του οικοδομικού τετραγώνου αποχαρακτηρίστηκε από "Χώρος Πρασίνου" και το
υπόλοιπο παρέμεινε ως Κ.Χ.
17. Τη με αρ. 240/2015 απόφαση Διοικητικού Πρωτοδικείου Βόλου (1ο Τριμελές Τμήμα), σύμφωνα με την
οποία το Δικαστήριο έκανε δεκτή την προσφυγή της φερόμενης ιδιοκτήτριας, ακύρωσε τη σιωπηρή απόρριψη
από τη νυν Περιφέρεια Θεσσαλίας (πρώην Νομαρχιακή
Αυτοδιοίκηση Μαγνησίας) της από 23-02-2007 αίτησης
της προσφεύγουσας και ανέπεμψε την υπόθεση στη Διοίκηση, προκειμένου να προβεί στην κατά το σκεπτικό
οφειλόμενη ενέργεια.
18. Την υπ' αρ. 410/2016 απόφαση της Οικονομικής
Επιτροπής περί αδυναμίας αποζημίωσης της ιδιοκτησίας
Όλγας Αθηναίου, σε συμμόρφωση δικαστικής απόφασης.
19. Τη με αρ. πρωτ. 174/12-01-2016 Εισήγηση της Διεύθυνσης Υπηρεσίας Δόμησης προς την Επιτροπή Ποι-
ότητας Ζωής του Δήμου Βόλου.
20. Τη με αρ. 19/27-01-2016 απόφαση της Επιτροπής
Ποιότητας Ζωής του Δήμου Βόλου, σύμφωνα με την
οποία εισηγήθηκε στο Δημοτικό Συμβούλιο την έγκριση
της τροποποίησης του σχεδίου πόλης στο Ο.Τ. 1139Α της
συνοικίας Αγίων Αναργύρων.
21. Τη με αρ. 75/28-01-2016 απόφαση του Δημοτικού
Συμβουλίου του Δήμου Βόλου, με την οποία αποφάσισε
ομόφωνα την έγκριση της τροποποίησης του ρυμοτομικού σχεδίου στο Ο.Τ. 1139Α στη συνοικία των Αγίων
Αναργύρων, ιδιοκτησίας της  Όλγας Αθηναίου, σύμφωνα
με το συνημμένο τοπογραφικό διάγραμμα.
22. Την από 29-02-2016 ένσταση του Αλεξίου Σταύρου
κατά της υπ' αρ. 75/2016 απόφασης του Δ.Σ. Βόλου.
23. Την υπ' αρ. 276/2016 ομόφωνη απόφαση του Δ.Σ.
Βόλου απόρριψης της παραπάνω ένστασης.
24. Το Τοπογραφικό Διάγραμμα που συντάχθηκε από
τον Τοπ. Μηχανικό Π.Ε. Αθανάσιο Μητσικώστα και συνοδεύει την με αρ. 75/2016 απόφαση του Δ.Σ. Βόλου και την
από 03-11-2016 εισήγηση του Τμ. Χωρικού Σχεδιασμού
της Περιφέρειας Θεσσαλίας.
25. Την Έκθεση Ελέγχου Τίτλων του ακινήτου της κας
Όλγας Αθηναίου καθώς και τη συμπληρωματική της που
ζητήθηκε με το με αρ. πρωτ. 9390/19-10-2016 έγγραφο του Τμήματος Χωρικού Σχεδιασμού της Διεύθυνσης
Περιβάλλοντος και Χωρ. Σχεδιασμού της Περιφέρειας
Θεσσαλίας.
26. Τα με αρ. πρωτ. 3114/06-05-2016, 7184/12-10-2016
και 7646/01-11-2016 έγγραφα του Δήμου Βόλου, με τα
οποία διαβιβάστηκαν στην Υπηρεσία μας ο φάκελος της
προτεινόμενης ρύθμισης και τα συμπληρωματικά στοιχεία που ζητήθηκαν.
27. Το με αρ. 9854/03-11-2016 έγγραφο της Διεύθυνσης Περιβάλλοντος και Χωρικού Σχεδιασμού της Περιφέ-
ρειας Θεσσαλίας προς το ΣΥ.ΠΟ.Θ.Α. Π.Ε. Μαγνησίας και
Σποράδων, με το οποίο διαβιβάστηκε η από 03-11-2016
εισήγηση της υπηρεσίας και το Τοπογραφικό Διάγραμμα
που τη συνοδεύει.
28. Τη με αριθμό 78η/29-11-2016 (πρακτικό της 10ης
Συνεδρίασης) ομόφωνη Γνωμοδότηση του ΣΥ.ΠΟ.Θ.ΑΠ.Ε. Μαγνησίας και Σποράδων υπέρ της έγκρισης της
παραπάνω τροποποίησης.
29. Το γεγονός ότι από τις κανονιστικές διατάξεις της
παρούσας απόφασης δεν προκαλείται δαπάνη σε βάρος
του Κρατικού προϋπολογισμού και προϋπολογισμού του
οικείου Ο.Τ.Α.
Επειδή:
Με την απόφαση που αναφέρεται στο 17° σχετ.,
εντέλλεται η Διοίκηση να προβεί σε ρύθμιση του Πολεοδομικού καθεστώτος τμήματος της ιδιοκτησίας, όπου
διαπιστώνεται συνδρομή λόγων άρσης απαλλοτρίωσης.
Σύμφωνα με τα οριζόμενα στην σχετική εγκύκλιο της
ΔΠΣ\ΓΔΠ\ΥΠΕΧΩΔΕ (βλ. ανωτ. 10, τροποποιήσεις σχεδίου πόλης, σε συμμόρφωση προς δικαστική απόφαση
με την οποία επιβεβαιώνεται η αυτοδίκαια ανάκληση
απαλλοτρίωσης ή αίρεται επιβληθείσα ρυμοτομική
απαλλοτρίωση ή επιβληθέν βάρος σε ιδιοκτησία για κοινωφελή σκοπό, μπορούν κατ' εξαίρεση να εγκρίνονται
με απόφαση Νομάρχη και ήδη η σχετική αρμοδιότητα
έχει μεταβιβαστεί στους αιρετούς Περιφερειάρχες με
το 1° σχετ.
Με το άρθρο 1, παρ. 7 του ν. 4315/2014, όπου αναφέρεται ρητά ότι "Σε περίπτωση άρσης ρυμοτομικής
απαλλοτρίωσης είτε σε κοινόχρηστους χώρους, που δεν
καθορίστηκαν εκ της αρχικής έγκρισης ρυμοτομικών
σχεδίων αλλά προέκυψαν από τροποποίηση οικοδομήσιμων χώρων, είτε γενικά σε κοινωφελείς χώρους οι
ιδιοκτησίες δεν υποχρεούνται σε εισφορά σε γη. "
Έχουν υποβληθεί τα δικαιολογητικά που ορίζει η εγκύκλιος 55/1988, ο ν. 4067/2012 και οι Καταργούμενες -
Μεταβατικές Διατάξεις, άρθρο 6 του ν. 4315/2014.
Με την υπ' αριθμ. 75/2016 απόφαση του Δημοτικού
Συμβουλίου αποφασίστηκε ομόφωνα η έγκριση της
τροποποίησης του σχεδίου πόλης στο Ο.Τ. 1139Α της
συνοικίας των Αγίων Αναργύρων.
Με την υπ' αριθμ. 410/2016 απόφαση της Οικονομικής Επιτροπής του Δήμου Βόλου η άρση της ρυμοτομι-
κής απαλλοτρίωσης κρίνεται αναγκαία, καθώς ο Δήμος
αδυνατεί να αποζημιώσει την ιδιοκτησία της κας Όλγας
Αθηναίου στο τμήμα του Ο.Τ. 1139Α, στη συνοικία Αγ.
Αναργύρων, διότι δεν υπάρχουν περιθώρια να δοθεί για
αποζημίωση ρυμοτομικής απαλλοτρίωσης το χρηματικό
ποσό των 445.941,60 ευρώ, το οποίο αντιστοιχεί στην
προσήκουσα αποζημίωση για τη συντέλεση της ως άνω
απαλλοτρίωσης (σύμφωνα με την παρ. 3 του άρθρου 32
του ν. 4067/2012).
Αποφασίζουμε:
1. Την έγκριση της τροποποίησης του εγκεκριμένου
ρυμοτομικού σχεδίου στο Ο.Τ. 1139Α της συνοικίας Αγίων Αναργύρων της Δ.Ε. Βόλου του Ενιαίου Δήμου Βόλου,
σε συμμόρφωση της υπ' αρ. 240/2015 απόφασης του
Τριμελούς Διοικητικού Πρωτοδικείου Βόλου (1ο Τριμελές), για την άρση της ρυμοτομικής απαλλοτρίωσης που
επιβλήθηκε με την υπ' αρ. Τ.Κ. 706/96 απόφαση Αναθεώρησης Νομάρχη Μαγνησίας (Φ.Ε.Κ. 524/23-06-1997) και
που με την υπ' αρ. 10952/08-12-2004 απόφαση Νομάρχη Μαγνησίας (Φ.Ε.Κ. 1209/24-12-2004), το μεγαλύτερο
τμήμα του οικοδομικού τετραγώνου αποχαρακτηρίστηΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΑΠ 27/14.02.2017
κε από "Χώρος Πρασίνου" και το υπόλοιπο παρέμεινε
ως Κ.Χ. και τον αποχαρακτηρισμό τμήματος ακινήτου
επιφάνειας 904,76 τ.μ. από Κοινόχρηστο σε οικοδομήσιμο χώρο στο Ο.Τ. 1139Α, σύμφωνα με το διάγραμμα
κλίμακας 1:500 που συνοδεύει την παρούσα απόφαση.
2. Τον καθορισμό των όρων δόμησης που ισχύουν
στην περιοχή (Φ.Ε.Κ. 524/Δ'/23-06-1997) και τις χρήσεις
γης όπως αυτές έχουν οριστεί στην περιοχή (τομέας Ι)
με την A.N. 2565/02-05-1996 (Φ.Ε.Κ. 504Δ').
3. Η ισχύς της απόφασης αυτής αρχίζει από τη δημοσίευσή της στην Εφημερίδα της Κυβερνήσεως.
Επιτρέπεται η υποβολή προσφυγής στον Γενικό Γραμματέα Αποκεντρωμένης Διοίκησης Θεσσαλίας και Στε-
ρεάς Ελλάδας, μέχρι συστάσεως της αυτοτελούς Υπηρεσίας εποπτείας ΟΤΑ (Ελεγκτής Νομιμότητας), μόνο για
Παράβαση του Νόμου, σύμφωνα με τις διατάξεις 227
του ν. 3852/2010 (Φ.Ε.Κ. 87/Α/2010) και σε προθεσμία
δέκα πέντε (15) ημερών, από τη δημοσίευσή της ή την
ανάρτηση της στο διαδίκτυο ή από την κοινοποίηση της
ή αφού έλαβε γνώση αυτής.
Η απόφαση αυτή με το σχεδιάγραμμα που την συνοδεύει να δημοσιευθεί στην Εφημερίδα της Κυβερνήσεως.
Λάρισα, 3 Ιανουαρίου 2017
Ο Περιφερειάρχης
ΚΩΝΣΤΑΝΤΙΝΟΣ ΑΓΟΡΑΣΤΟΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΑΠ 27/14.02.2017
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΑΠ 27/14.02.2017
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΑΠ 27/14.02.2017
Αριθμ. 10432
(2)
Τροποποίηση του εγκεκριμένου ρυμοτομικού
σχεδίου πόλεως Καρδίτσας στο Ο.Τ.488 και συγκεκριμένα του πεζοδρόμου που εισέχει στο Ο.Τ.
από την οδό Παπαρηγοπούλου.
Ο ΠΕΡΙΦΕΡΕΙΑΡΧΗΣ ΘΕΣΣΑΛΙΑΣ
Έχοντας υπόψη:
1. Τις διατάξεις των αρθρ. 3, 186 και 283 του
ν.3852/2010 «Νέα Αρχιτεκτονική της Αυτοδιοίκησης
κ.λπ. (Καλλικράτης)» (Φ.Ε.Κ.87Α’/10), όπως τροποποιήθηκαν, συμπληρώθηκαν, αντικαταστάθηκαν, διορθώθηκαν
και ισχύουν ως σήμερα.
2. Το π.δ. 129/2010 (Φ.Ε.Κ. 222/27-12-2012 τ. Α') «Οργανισμός της Περιφέρειας Θεσσαλίας».
3. Την με αρ. πρωτ. οικ.2899/1-9-2014 (Φ.Ε.Κ. 2474/Β/
17-9-2014) απόφαση του Περιφερειάρχη Θεσσαλίας με
θέμα «Αναπλήρωση Περιφερειάρχη Θεσσαλίας».
4. Τις διατάξεις του ν. δ/τος της 17-7-1923 (Φ.Ε.Κ.
228/Α/16-8-1923) «περί σχεδίων πόλεων, κωμών και
συνοικισμών του Κράτους και οικοδομής αυτών» όπως
τροποποιήθηκαν, συμπληρώθηκαν, αντικαταστάθηκαν,
διορθώθηκαν και ισχύουν ως σήμερα.
5. Τις διατάξεις του ν. 1337/1983 (Φ.Ε.Κ. 33/Α/04-03-1983)
όπως τροποποιήθηκαν, συμπληρώθηκαν, αντικαταστάθηκαν, διορθώθηκαν και ισχύουν ως σήμερα.
6. Τις διατάξεις των άρθρων 152 και 154 του π.δ/τος
της 14/27.7.1999, (Φ.Ε.Κ. 580Δ΄/99) «Κώδικας Βασικής
Πολεοδομικής Νομοθεσίας».
7. Τις διατάξεις του άρθρου 29 του ν. 2831/2000
(Φ.Ε.Κ.140Α΄/2000) «Περί τροποποίησης των διατάξεων του ν. 1577/1985 - Γ.Ο.Κ. και άλλες πολεοδομικές δι-
ατάξεις» όπως αντικαταστάθηκαν με το άρθρο 10 του
ν.3044/2002, (Φ.Ε.Κ.197Α΄/2002) περί «Μεταφοράς συντελεστού δομήσεως κλπ.»
8. Τις διατάξεις τις παρ. 8 του άρθρου 4 του ν. 2508/1997
όπως τροποποιήθηκαν, συμπληρώθηκαν, αντικαταστάθηκαν, διορθώθηκαν και ισχύουν ως σήμερα.
9. Τις διατάξεις του ν.4067/2012 «Νέος Οικοδομικός
Κανονισμός» (Φ.Ε.Κ. 79/Α/09-04-2012).
10. Την Εγκ.-43511/161/55/13-6-1988 (Εγκ. 55/88)
«Οδηγίες και προδιαγραφές για τροποποιήσεις, επεκτάσεις, ρυμοτομικών σχεδίων».
11. Την Εγκ.-18894/6/5-5-2006 (Εγκ. 6/06) «Άσκηση
αρμοδιοτήτων πολεοδομικού σχεδιασμού».
12. Την Εγκ.-29829/14-06-2012 (Εγκ.10/2012) «Αρμοδιότητες γνωμοδότησης ΣΥ.ΠΟ.Θ.Α. Περιφερειακών
Ενοτήτων/Περιφερειών για θέματα πολεοδομικού σχεδιασμού».
13. Τις διατάξεις του ν.4269/2014 (Φ.Ε.Κ. Α' 142/2014).
14. Το π.δ. από 16-2-1987 (Φ.Ε.Κ. 415Δ/14-5-1987) περί
έγκριση πολεοδομικής μελέτης τω πολεοδομικών ενοτήτων «Αγ. Μηνάς ΙΙΙ5», «Αγ. Παρασκευή IV», «Φαναριού
V9» και «Φαναριού V10» του Δήμου Καρδίτσας.
15. Την υπ' αρ. 2188/15-07-1994 απόφαση του Νομάρχη Καρδίτσας (Φ.Ε.Κ. 908Δ/2-9-1994), περί έγκρισης της
Πολεοδομικής Μελέτης αναθεώρησης του ρυμοτομικού
σχεδίου πόλεως Καρδίτσας Νομού Καρδίτσας.
16. Την από 25-10-2011 αίτηση του ενδιαφερόμενου
Ιωάννη Αλεξίου προς το Δήμο Καρδίτσας για τροποποίηση σχεδίου πόλης στο Ο.Τ.488.
17. Το με αρ. πρωτ. 1965/11/13/10-10-2013 έγγραφο
της Διεύθυνσης Πολεοδομίας του Δήμου Καρδίτσας με
το οποίο ενημερώνονται οι Ιωάννης Καραμπίνας, Δημήτριος Τραχανάς και Σωτήριος Σαλαμάρας για την υποβο-
λή της πρότασης τροποποίησης στο Ο.Τ. 488.
18. Την από 30-10-2013 αίτηση - ένσταση του Δημητρίου Τραχανά προς το Δήμο Καρδίτσας για την τροπο-
ποίηση σχεδίου πόλης στο Ο.Τ.488.
19. Τις από 29-11-2013 αιτήσεις - ενστάσεις των Σωτήριου Σαλαμάρα και Γεωργίου Καραμπίνα προς το
Δήμο Καρδίτσας για την τροποποίηση σχεδίου πόλης
στο Ο.Τ.488.
20. Την Τεχνική Έκθεση του Τοπ. Μηχ. Δημητρίου Οικονομίδη.
21. Την με αρ. 137/2014 απόφαση της Δημοτικής Κοινότητας Καρδίτσας, με την οποία εισηγείται ομόφωνα
υπέρ της αποδοχής του σχεδίου της προτεινόμενης
πρότασης.
22. Την με αρ. 30/2015 απόφαση της Επιτροπής Ποιότητας Ζωής του Δήμου Καρδίτσας, με την οποία εισηγεί-
ται ομόφωνα υπέρ της προτεινόμενης πρότασης.
23. Την με αρ. 65/2015 απόφαση του Δ.Σ. του Δήμου
Καρδίτσας, με την οποία αποφάσισε ομόφωνα υπέρ της
προτεινόμενης πρότασης.
24. Το θεωρημένο τοπογραφικό διάγραμμα με ημερομηνία 03-02-2016, το οποίο συνοδεύει την με αρ.
65/2015 απόφαση του Δ.Σ. Καρδίτσας.
25. Την με αρ. πρωτ. 2850/26-04-2015 βεβαίωση του
Αντιδημάρχου Καρδίτσας, με την οποία βεβαιώνει ότι
δεν υποβλήθηκαν ενστάσεις κατά της με αρ. 65/2015
απόφασης του ΔΣ Καρδίτσας και ότι δεν ρυμοτομούνται οικοδομές που έχουν κτισθεί με νόμιμη άδεια και
δεν χάνουν την αρτιότητα οικόπεδα άρτια. Αντίθετα η
οικοδομή Αλεξίου δεν ρυμοτομείται πλέον όπως προβλεπότανε από το εγκεκριμένο σχέδιο.
26. Το με αρ. πρωτ. 4182/30-10-2015 έγγραφο της Διεύθυνσης Δόμησης του Δήμου Καρδίτσας με το οποίο
υποβλήθηκε ο φάκελος της προτεινόμενης ρύθμισης
στην Υπηρεσία μας.
27. Το με αρ. πρωτ. 569/08-02-2016 έγγραφο της Διεύθυνσης Δόμησης του Δήμου Καρδίτσας με το οποίο
συμπληρώθηκε ο φάκελος της προτεινόμενης ρύθμισης
όπως ζητήθηκε με το με αρ. 17732/9-12-2015 έγγραφο
από την Υπηρεσία μας.
28. Το με αρ. πρωτ. 5131/30-05-2016 έγγραφο του Τμήματος Χωρ. Σχεδιασμού της Διεύθυνσης Περιβάλλοντος
και Χωρικού Σχεδιασμού της Περιφέρειας Θεσσαλίας
προς το ΣΥ.ΠΟ.Θ.Α Π.Ε. Καρδίτσας, με το οποίο διαβιβάστηκε η από 26-05-2016 εισήγηση της υπηρεσίας και το
Τοπογραφικό Διάγραμμα που τη συνοδεύει.
29. Το απόσπασμα του Πρακτικού της 9ης/11-11-2016
Συνεδρίασης του ΣΥ.ΠΟ.Θ.Α. Π.Ε. Καρδίτσας (Πράξη 71η),
με το οποίο το Συμβούλιο γνωμοδοτεί ομόφωνα ως προς
την έγκριση της παραπάνω τροποποίησης.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΑΠ 27/14.02.2017
Επειδή:
1. Έχουν υποβληθεί τα δικαιολογητικά, όπως ορίζει η
εγκύκλιος 55/1988, ο ν. 4067/2012 και οι Καταργούμενες - Μεταβατικές Διατάξεις, άρθρο 6 του ν. 4315/2014.
2. Σύμφωνα με την Εγκ-3237/8697/84/00 στην οποία
αναφέρεται ότι «...κάθε τροποποίηση εγκεκριμένου ρυμοτομικού σχεδίου πρέπει να κατευθύνεται από πολε-
οδομικά κριτήρια και να αποβλέπει στη θεραπεία πολεοδομικών αναγκών, τις οποίες εμφανίζει η οικιστική
ανάπτυξη και διαμόρφωση της πόλης στην εξέλιξη της.
Στο πλαίσιο των νόμιμων αυτών παραγόντων περιλαμβάνονται και τα ιδιωτικά δίκαια και συμφέροντα τα οποία
όμως δεν μπορούν να αποτελέσουν αποτελεσματικά
ερείσματα της ρυμοτομικής διαρρύθμισης και λαμβάνονται υπόψη μόνο επικουρικά (ΣτΕ 2670/88, 3248/91)
... κατά την τροποποίηση εγκεκριμένων σχεδίων πόλεων
δεν συγχωρείται καταρχήν η μείωση ή η κατάργηση των
χώρων αυτών (Κ.Χ.), είναι εν τούτοις δυνατή η αναδιάταξη των χώρων αυτών χάριν πολεοδομικών λόγων, πλην
όμως το καθαρό ποσοστό κοινόχρηστων χώρων πρέπει
αν δεν αυξάνεται να παραμένει τουλάχιστον ίσο με το
προηγούμενο ποσοστό (ΣτΕ 6472/95, 508/93, 283/95).
Αυτό επιτεύχθηκε με τη δημιουργία μέσα στην ιδιοκτησία Αλεξίου Ιωάννη δύο ίσου εμβαδού τριγώνων, όπως
αναφέρεται και στην 30/2015 απόφαση της Ποιότητας
Ζωής, ώστε να μην έχουμε καθόλου μείωση χώρου κοινόχρηστου χαρακτήρα στο σύνολο του πεζοδρόμου.
3. Σύμφωνα με το παραπάνω, η ρυμοτόμηση της οικοδομής Αλεξίου Ιωάννη, εκτιμήθηκε ότι πρέπει να απο-
φευχθεί, διότι ενώ υπήρχε η 464/1988 άδεια οικοδομής
δεν ελήφθη υπ' όψη στην αναθεώρηση του 1994, κάτι
το οποίο γίνεται πραγματικότητα με την προτεινόμενη
τροποποίηση.
4. Η τελικώς προταθείσα τροποποίηση με τη μικρή
παραλλαγή της χάραξης και τη διατήρηση του αρχικού
σχεδιασμού για την εξυπηρέτηση των πολεοδομικών
αναγκών των ιδιοκτησιών που βρίσκονται στο πέρας του
αδιεξόδου πεζοδρόμου ήταν αποτέλεσμα προσαρμογής
μιας αποδεκτής πολεοδομικά λύσης και των αναγκών
των περιοίκων όπως εκφράστηκαν με τις απόψεις τους.
5. Η προτεινόμενη ρύθμιση δεν προκαλεί δαπάνη σε
βάρος του Προϋπολογισμού του Δήμου Καρδίτσας, αποφασίζουμε:
1. Την έγκριση της τροποποίησης του εγκεκριμένου
ρυμοτομικού σχεδίου πόλεως Καρδίτσας, στο Ο.Τ. 488
και συγκεκριμένα του πεζοδρόμου που εισέχει στο Ο.Τ.
από την οδό Παπαρηγοπούλου, ώστε να μη ρυμοτομείται η οικοδομή της ιδιοκτησίας Αλεξίου Ιωάννη σύμφωνα
με το τοπογραφικό διάγραμμα, που συνοδεύει την παρούσα απόφαση και του οποίου αντίτυπο σε φωτοσμί-
κρυνση δημοσιεύεται ακολούθως στην Εφημερίδα της
Κυβερνήσεως.
2. Η ισχύς της απόφασης αυτής αρχίζει από την δημοσίευση της στην Εφημερίδα της Κυβερνήσεως.
3. Επιτρέπεται η υποβολή προσφυγής στον Γενικό
Γραμματέα Αποκεντρωμένης Διοίκησης Θεσσαλίας και
Στερεάς Ελλάδας μέχρι συστάσεως της αυτοτελούς Υπηρεσίας εποπτείας ΟΤΑ (Ελεγκτής Νομιμότητας), μόνο για
Παράβαση του Νόμου, σύμφωνα με τις διατάξεις 227
του ν. 3852/2010 (Φ.Ε.Κ. 87/Α/2010) και σε προθεσμία
δέκα πέντε (15) ημερών, από τη δημοσίευσή της ή την
ανάρτηση της στο διαδίκτυο ή από την κοινοποίηση της
ή αφού έλαβε γνώση αυτής.
Η απόφαση αυτή με το σχεδιάγραμμα που την συνοδεύει να δημοσιευθεί στην Εφημερίδα της Κυβερνήσεως.
Λάρισα, 23 Ιανουαρίου 2017
Ο Περιφερειάρχης
ΚΩΝΣΤΑΝΤΙΝΟΣ ΑΓΟΡΑΣΤΟΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΑΑΠ 27/14.02.2017

[Source: 20171500027.pdf | Tokens: 16898]